b"\n_START_ARTICLE_\nBaronia d'Aren\xc3\xb3s\n_START_PARAGRAPH_\nBaronia d'Aren\xc3\xb3s va ser un feu que comprenia els castells d'Aren\xc3\xb3s i La Pobla d'Aren\xc3\xb3s, tenint uns l\xc3\xadmits que es corresponien aproximadament als actuals municipis de La Pobla d'Aren\xc3\xb3s, Villahermosa, Zucaina, Castillo de Villamalefa, Ludiente, Toga, Espadilla, Vallat i Torrechiva (Alt Millars), l'any 1488._NEWLINE_Fou concedit el 1242 a Exim\xc3\xa9n P\xc3\xa9rez de Tarazona pel casament del seu fill Blasco Exim\xc3\xa9nez d'Aren\xc3\xb3s amb la filla de Zayd Abu Zayd. El 1355 la baronia s'integr\xc3\xa0 al Ducat de Gandia pel matrimoni entre Violant d'Aren\xc3\xb3s i Cornel amb Alfons d'Arag\xc3\xb3 i Foix, primer duc de Gandia. El 1464 la confisc\xc3\xa0 el rei Joan II d'Arag\xc3\xb3. La baronia form\xc3\xa0 part del Ducat de Vilafermosa concedit pel mateix rei al seu fill Alfons."